**A****pstiprināts**

Iepirkuma komisijas

2017.gada 14.februāra sēdē

1.protokols

**Iepirkuma nolikums**

**„****Medicīnisko iekārtu profilaktiskās apkopes un remonta pakalpojumi”**

**identifikācijas Nr.JP 2017/4**

Jelgava, 2017

**VISPĀRĪGA INFORMĀCIJA**

1. **Iepirkuma identifikācijas numurs, pasūtītājs un iepirkuma komisija**
   1. Identifikācijas numurs: JP 2017/4
   2. Pasūtītājs - Sabiedrība ar ierobežotu atbildību „Jelgavas poliklīnika” (turpmāk – SIA „Jelgavas poliklīnika”), reģistrācijas Nr. 41703007095, adrese: Sudrabu Edžus iela 10, Jelgava, LV-3001.
   3. Iepirkumu veic ar SIA "JELGAVAS POLIKLĪNIKA" valdes locekles 2015.gada 8.decembra rīkojumu Nr.106 izveidotā iepirkuma komisija (turpmāk – komisija).
2. **Iepirkuma priekšmets, CPV kods, līgumu izpildes laiks un vieta**
   1. Iepirkuma priekšmets - Medicīnisko iekārtu profilaktiskās apkopes un remonta pakalpojumi.
   2. Iepirkums tiek veikts Publisko iepirkumu likuma 82.panta noteiktajā kārtībā.
   3. CPV kods: 50421000-2 (Medicīnisko iekārtu remonta un tehniskās apkopes pakalpojumi).
   4. Iepirkums sadalīts septiņās daļās.
   5. Pretendents ir tiesīgs iesniegt piedāvājumu gan par vienu, gan vairākām daļām, gan par visu iepirkuma priekšmetu kopumā.
   6. Pakalpojuma izpildes vieta: Jelgavas pilsēta, Sudrabu Edžus iela 10.
   7. Iepirkuma līgumu izpildes laiks: 12 mēneši no līguma spēkā stāšanās dienas.
3. **Piedāvājuma iesniegšanas un atvēršanas laiks, vieta un kārtība**
   1. Piedāvājums jāiesniedz **līdz 2017.gada 27.februāra plkst. 12.00**, Sudrabu Edžus iela 10, Jelgavā, 412. kabinetā (4.stāvs), darbdienās (P.-C.) no plkst. 8.00 līdz 17.00, Pk.8.00-14.30.
   2. Saņemot piedāvājumu, to reģistrē, fiksējot saņemšanas datumu un laiku.
   3. Piedāvājums jāiesniedz personīgi vai ar kurjerpastu. Pasta sūtījumam jābūt nogādātam nolikuma 3.1.punktā noteiktajā vietā un termiņā.
   4. Iesniegto piedāvājumu pretendents var atsaukt un/vai grozīt tikai līdz piedāvājumu iesniegšanas termiņa beigām.
   5. Ja piedāvājums iesniegts pēc norādītā piedāvājumu iesniegšanas termiņa beigām, to neatvērtu atdod atpakaļ pretendentam.
4. **Pretendents, kurš var iesniegt piedāvājumu**
   1. piegādātājs, kas ir fiziska vai juridiska persona (turpmāk – pretendents);
   2. personālsabiedrība (pilnsabiedrība vai komandītsabiedrība) (turpmāk arī – pretendents).
   3. piegādātāju apvienība (turpmāk arī – pretendents). Pretendenta piedāvājumam jāpievieno visu piegādātāju apvienības parakstīta vienošanās, kurā noteikts, ka katrs piegādātāju apvienības dalībnieks atsevišķi un visi kopā ir atbildīgi par līguma izpildi, norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāju apvienības dalībnieku vārdā, kā arī saņemt maksājumus no pasūtītāja. Vienošanās dokumentā jānorāda katra piegādātāju apvienības veicamo darbu daļa (procentos). Ja ar pretendentu, kas ir piegādātāju apvienība, tiks slēgts iepirkuma līgums, apvienībai jāizveido pilnsabiedrība.
5. **Piedāvājuma sastāvs un noformējums**
   1. Piedāvājumā jāiekļauj dokumenti šādā secībā:
      1. Titullapa ar iepirkuma procedūras nosaukumu „Medicīnisko iekārtu profilaktiskās apkopes un remonta pakalpojumi”, identifikācijas Nr. JP 2017/4 un pretendenta nosaukums;
      2. Satura rādītājs ar lapu numerāciju.
      3. Pieteikums par piedalīšanos iepirkumā (1.pielikums).
      4. Finanšu piedāvājums par attiecīgo daļu (2.līdz 8.pielikums), saskaņā ar tehnisko specifikāciju (9.pielikums).
      5. Pretendenta atlases dokumenti:
         1. Ja piedāvājumu iesniedz piegādātāju apvienība, tad visu dalībnieku parakstīta vienošanās atbilstoši 4.3.apakšpunkta prasībām;
         2. Pilnvara par pretendenta pārstāvības tiesību piešķiršanu, ja piedāvājumu paraksta pretendenta pilnvarota persona;
         3. Ražotāja apliecinājums, ka pretendents ir ražotāja autorizēts uzņēmums Latvijas Republikas teritorijā (autorizācijas apliecinājuma kopija) vai
         4. Iekārtu ražotāja izsniegts dokuments, kas apliecina, ka pretendenta speciālists/speciālisti ir apmācīti darbam ar pielikumos (attiecīgi par to daļu, ko iesniedz iepirkumā) minētajām Pasūtītāja rīcībā esošajām iekārtām (apliecināta kopija);
         5. Aprakstu par vismaz 2 (diviem) līdzvērtīgiem sniegto pakalpojumu līgumiem, ne vēlāk kā 3 (trīs) iepriekšējos gados, norādot līguma cenu *euro* bez pievienotās vērtības nodokļa, apkalpoto un remontēto iekārtu aprakstu (nosaukumu). Par līdzvērtīgu līgumu tiek uzskatīts līgums, kas ietver medicīnisko iekārtu profilaktiskās apkopes un remonta pakalpojumu veikšanu un līguma kopējā summa bez pievienotās vērtības nodokļa ir vienāda vai lielāka kā piedāvātā līgumcena.
   2. Visa nolikumā noteiktā informācija pretendentam jāiesniedz rakstiski un vēlams iesniegt atbilstoši nolikuma pielikumos pievienotajām veidlapām. Ja pretendenta piedāvājumā nav veidlapās norādītās informācijas, iepirkuma komisija var pieņemt lēmumu par piedāvājuma noraidīšanu, izvērtējot iesniegtās informācijas trūkuma būtiskumu un to ietekmi uz iespēju izvērtēt pretendenta piedāvājuma atbilstību iepirkuma prasībām.
   3. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild pretendents.
   4. Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt rakstītam lapu skaitam. Ja uz piedāvājuma lapām izdarīti labojumi, tie jāparaksta.
   5. Piedāvājums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā iepirkumā.
   6. Pretendentam jāiesniedz viens piedāvājuma oriģināls. Finanšu piedāvājums Excel programmā jāiesniedz arī CD vai citā datu nesējā.
   7. Uz iesaiņojuma jānorāda pretendenta nosaukums, adrese, pasūtītājs, pasūtītāja adrese un iepirkuma nosaukums „Medicīnisko iekārtu profilaktiskās apkopes un remonta pakalpojumi”, identifikācijas Nr. JP 2017/4, norāde „neatvērt līdz 2017.gada 27.februāra plkst.12:00”.
   8. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot *„Piedāvājuma grozījumi”* vai *„Piedāvājuma atsaukums”*.
6. **Cita informācija**
   1. Ar nolikumu un papildus informāciju ieinteresētie piegādātāji var iepazīties pasūtītāja mājas lapā internetā [www.jelgavaspoliklinika.lv](http://www.jelgavaspoliklinika.lv) sadaļā „Iepirkumi”. Piegādātāja pienākums ir pastāvīgi sekot mājas lapā publicētajai informācijai par iepirkumu un ņemt to vērā, sagatavojot piedāvājumu.
   2. **Kontaktpersona, kura tiesīga sniegt organizatorisku informāciju par iepirkumu:** Iepirkuma komisijas priekšsēdētāja Inga Remerte, tālrunis 63084501, e-pasts inga.remerte@jelgavaspoliklinika.lv.
   3. Iepirkumu komisija un pretendents ar informāciju apmainās rakstiski latviešu valodā, nosūtot informāciju pa pastu, faksu vai elektroniski.
   4. Pretendents sedz visus izdevumus, kas ir saistīti ar piedāvājuma sagatavošanu un iesniegšanu.
   5. Iesniegtos piedāvājumus, izņemot nolikuma 3.4. un 3.5. punktā noteiktajā gadījumā, pretendentiem neatdod.
   6. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Gadījumos, kad pasūtītājs ir ieguvis informāciju šādā veidā, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
   7. Apmaksas nosacījumi līguma darbības laikā – Pasūtītājs veiks apmaksu par faktiski veiktajām apkopēm un remonta darbiem, t.i. nolikuma pielikumos noteiktajām iekārtām var nebūt nepieciešama apkope un/vai remonts (iekārtai ir garantija, iekārtai tiek veikts ilgstošs remonts, iekārta netiek ekspluatēta (pilnībā vai daļēji), iekārta ir nomainīta pret citu, u.c.gadījumos).
7. **Pretendentu atlase**
   1. Komisija izslēdz pretendentu no dalības iepirkumā, ja uz to attiecas kāds no Publisko iepirkumu likuma 8.2 panta piektajā daļā minētajiem pretendentu izslēgšanas nosacījumiem (minētie nosacījumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība).
   2. **Komisija noraida pretendenta** **iesniegto piedāvājumu, ja:**
      1. pretendenta Finanšu piedāvājums neatbilst prasībām;
      2. pretendentam nav tiesības veikt pakalpojumu (pretendents nav iesniedzis dokumentu kopijas saskaņā ar 5.1.5.3. vai 5.1.5.4.punktiem);
      3. pretendents nav iesniedzis aprakstu saskaņā ar 5.1.5.5.punktu.
8. **Finanšu piedāvājums un piedāvājuma izvēles kritērijs**
   1. Finanšu piedāvājumu sagatavo saskaņā ar pievienoto piedāvājuma formu par attiecīgo daļu (2.līdz 8.pielikums), norādot piedāvāto kopējo cenu, par kādu līguma termiņā tiks veikts iekārtu profilaktiskās apkopes pakalpojums. Cenā jāietver visi nodokļi (izņemot pievienotās vērtības nodokli), nodevas un maksājumi, kas ir saistoši pretendentam, tajā skaitā – transporta izdevumi veicot gan iekārtu profilaktiskās apkopes pakalpojumus, gan iekārtu remonta darbus, izmaksas maiņas iekārtas nodošanas gadījumos. Cenu norāda *euro* bez pievienotās vērtības nodokļa ar precizitāti divi cipari aiz komata. Ailē „Cena par vienu remontdarbu stundu bez PVN” norādīto summu iepirkumā nevērtēs, bet aile ir obligāti aizpildāma, jo tiks iekļauta līguma noslēgšanas gadījumā.
   2. Finanšu piedāvājumu vērtēšanas laikā komisija pārbauda, vai finanšu piedāvājumā ir iekļautas visas prasītās izmaksas un nav aritmētisko kļūdu finanšu piedāvājumā, vai nav saņemts nepamatoti lēts piedāvājums, kā arī izvērtē un salīdzina piedāvājumu cenas.
   3. Ja komisija konstatē aritmētiskās vai pārrakstīšanās kļūdas, tās tiek labotas. Par kļūdu labojumu un laboto piedāvājuma cenu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
   4. **Piedāvājuma izvēles kritērijs: piedāvājums ar viszemāko cenu.**
9. **Lēmuma pieņemšana, paziņošana un līguma slēgšana**
   1. Komisija par uzvarētāju attiecīgajā iepirkuma daļā atzīst pretendentu, kura piedāvājums atbilst nolikuma prasībām un ir ar viszemāko cenu.
   2. Ja divu vai vairāku pretendentu piedāvājumi cenas ziņā būs vienādi, Iepirkumu komisija izvēlēsies pretendentu, kurš piedāvās izdevīgākus nosacījumus: 1)zemākā cena par vienu remontdarbu stundu bez PVN (1.daļā – pirmās pozīcijas remontdarbu stundas cena); 2)mazākais reaģēšanas laiks, iekārtu bojājumu gadījumā; 3) lielākās garantijas.
   3. Lai pārbaudītu, vai pretendents, kā arī Publisko iepirkumu likuma 8.2 panta piektās daļas 3.punktā minētās personas, nav izslēdzamas no dalības iepirkumā Publisko iepirkumu likuma 8.2 panta piektās daļas 1. vai 2.punktā minēto apstākļu dēļ, pasūtītājs rīkojas atbilstoši Publisko iepirkumu likuma 8.2 panta septītajai un astotajai daļai.
   4. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
   5. Saskaņā ar Publisko iepirkumu likuma 8.2 panta desmito daļu, pasūtītājs informē visus pretendentus par iepirkumā izraudzīto pretendentu 3 (trīs) darbdienu laikā pēc lēmuma pieņemšanas un pieņemto lēmumu publicē mājas lapā www.jelgavaspoliklinika.lv sadaļā „Iepirkumi”.
   6. Pretendentam jāparaksta un jāiesniedz pasūtītājam iepirkuma līgums 5 (piecu) darba dienu laikā no brīža, kad pasūtītājs ir uzaicinājis parakstīt iepirkuma līgumu.
   7. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kurš piedāvājis nākamo izdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt iepirkuma līgumu ar nākamo pretendentu, kurš piedāvājis nākamo izdevīgāko piedāvājumu, bet tas atsakās slēgt līgumu, pasūtītājs pieņem lēmumu pārtraukt iepirkumu, neizvēloties nevienu piedāvājumu.

**Pielikumi:**

**1.pielikums –** Pieteikums par piedalīšanos iepirkumā.

**2.pielikums –** Finanšu piedāvājums iepirkuma 1.daļai.

**3.pielikums –** Finanšu piedāvājums iepirkuma 2.daļai.

**4.pielikums –** Finanšu piedāvājums iepirkuma 3.daļai.

**5.pielikums –** Finanšu piedāvājums iepirkuma 4.daļai.

**6.pielikums –** Finanšu piedāvājums iepirkuma 5.daļai.

**7.pielikums –** Finanšu piedāvājums iepirkuma 6.daļai.

**8.pielikums –** Finanšu piedāvājums iepirkuma 7.daļai.

**9.pielikums** – Tehniskā specifikācija.

Iepirkuma komisijas priekšsēdētāja I.Remerte

**1.pielikums**

**„Medicīnisko iekārtu profilaktiskās apkopes un remonta pakalpojumi”**

**identifikācijas Nr.JP 2017/4**

**PIETEIKUMS dalībai iepirkumā**

**\_\_\_\_\_\_\_\_\_\_\_\_.daļā**

Saskaņā ar iepirkuma nolikumu \_\_\_\_\_\_\_\_\_\_\_\_(*pretendenta nosaukums*) (turpmāk - Pretendents) vārdā apliecinu, ka:

1. Pretendents piekrīt iepirkuma nolikuma un tā pielikuma noteikumiem, tai skaitā, Tehniskajai specifikācijai, garantē iepirkuma prasību izpildi medicīnisko iekārtu profilaktiskās apkopes un remonta pakalpojumu veikšanā;
2. iepirkuma nolikuma noteikumi ir skaidri un saprotami;
3. uz Pretendentu neattiecas Publisko iepirkumu likuma 8.2panta piektajā daļā minētie pretendentu izslēgšanas nosacījumi:
   1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
   2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
4. pretendentam ir pieejama nepieciešamā tehniskā informācija par iekārtām;
5. pretendenta darbinieki, kuri izpildīs pakalpojumu, ir apmācīti veikt iekārtu profilaktiskās apkopes un remonta darbus, saskaņā ar ražotāja izstrādātām rekomendācijām:
   1. iekārtu bojājumu gadījumā Pretendents spēs nodrošināt vismaz viena tehniskā speciālista klātbūtni ne vēlāk kā 2 (divu) darbdienu laikā pēc izsaukuma saņemšanas un saņemt tehniskā speciālista telefonisku konsultāciju vismaz 2 (stundu) laikā pēc bojājuma pieteikšanas;
   2. Pretendents visām nomainītajām iekārtu rezerves daļām nodrošinās garantiju atbilstoši ražotāja noteiktajam garantijas termiņas, bet ne mazāku kā 12 (divpadsmit) mēnešus;
6. Pretendents izpildīs iekārtu profilaktiskās apkopes un remonta pakalpojuma darbus ievērojot Tehniskajā specifikācijā (9.pielikums) noteiktās prasības;
7. Pretendents nodrošinās līdzvērtīgu maiņas iekārtu remonta darbu gadījumā uz pilnu remonta laiku, kā arī nepieciešamo darbinieku apmācību (līdzvērtīga iekārta – spēj veikt tādas pašas funkcijas, kā uz remontu nodotā iekārta).

|  |  |
| --- | --- |
| **Pretendenta nosaukums** |  |
| **Nodokļu maksātāja Reģistrācijas Nr.** |  |
| **Juridiskā adrese** |  |
| **Biroja adrese *(ja atšķiras)*** |  |
| **Bankas rekvizīti** |  |
| **Tālrunis, fakss** |  |
| **E-pasts** |  |
| **Pretendenta kontaktpersona**  **(vārds, uzvārds, amats, tālrunis, elektroniskais pasts)** |  |

Ar šo apstiprinu piedāvājumā sniegto ziņu patiesumu un precizitāti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats, pilnvarojums

Pieteikums sastādīts un parakstīts 2017. gada “\_\_\_”.\_\_\_\_\_\_\_\_\_\_\_\_